บลจ.บัวหลวง ขายกองตราสารหนี้ตปท.อายุ 6 เดือนชูผลตอบแทน 1.7% ต่อปี
บริษัทหลักทรัพย์จัดการกองทุนรวม บัวหลวง จำกัด เปิดเผยว่า บริษัทเสนอขายกองทุนบัวหลวงธนสารพลัส 23/15 (BP23/15) ลงทุนในตราสารแห่งหนี้ต่างประเทศ และหรือเงินฝากต่างประเทศ โดยกองทุนมีขนาดโครงการ 5,000 ล้านบาท อายุประมาณ 6 เดือน ประมาณการผลตอบแทน 1.70% ต่อปี โดยจะเสนอขายหน่วยลงทุนให้ประชาชนทั่วไปครั้งแรก(IPO) ระหว่างวันที่ 2-9 ธ.ค.58
3 ธ.ค. 2558

บริษัทหลักทรัพย์จัดการกองทุนรวม บัวหลวง จำกัด เปิดเผยว่า บริษัทเสนอขายกองทุนบัวหลวงธนสารพลัส 23/15 (BP23/15) ลงทุนในตราสารแห่งหนี้ต่างประเทศ และหรือเงินฝากต่างประเทศ โดยกองทุนมีขนาดโครงการ 5,000 ล้านบาท อายุประมาณ 6 เดือน ประมาณการผลตอบแทน 1.70% ต่อปี โดยจะเสนอขายหน่วยลงทุนให้ประชาชนทั่วไปครั้งแรก(IPO) ระหว่างวันที่ 2-9 ธ.ค.58
กองทุนจะเน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade  
กองทุนดังกล่าวเหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน
               